Bronius Vyšniauskas

Bronius Vyšniauskas (g. 1923 m. gegužės 1 d. Gelnuose, Kėdainių rajonas – m. 2015 m. birželio 27 d.) – Lietuvos dailininkas skulptorius.

 Biografija 
1947 m. baigė Kauno taikomosios ir dekoratyvinės dailės institutą. 1948–1951 m. Vilniaus dailės, nuo 1951 m. LSSR dailės instituto dėstytojas, 1978 m. profesorius. Nuo 1948 m. dalyvavo parodose.

 Kūryba 
 Monumentalios skulptūros ir paminklai: „Pramonė ir statyba“ (Vilnius, 1952 m.), Černiachovskio tilto (su Napoleonu Petruliu, Vilnius, 1952 m.), „Keturi komunarai“ (su Napoleonu Petruliu, Kaunas, 1973 m.), Kryžkalnio monumentas ir reljefai (1972 m.).
 Dekoratyvinės skulptūros parkams, skverams: „Motinystė“ (Druskininkai, 1959 m.), „Ratnyčėlė“ (Druskininkai, Ratnyčėlės tiltas, 1959 m.), „Pramonė“ (Panevėžys, 1975 m.), „Mergaitė“ (Mažvydo skulptūrų parkas, 1986 m.).
 Paminkliniai biustai: Aleksandras Puškinas (Vilnius, 1955 m.), Kazimieras Būga (Dusetos, 1986 m.).
 Antkapiniai paminklai: Vincas Kapsukas, Pranas Eidukevičius, Feliksas Baltušis-Žemaitis (visi Maskvos Novodevičės kapinėse, 1959 m.), Povilas Višinskis (Rasų kapinės, 1971 m.).
 Kamerinės skulptūros-portretai: „Moters portretas“ (1957 m.), Julius Janonis (1962 m.), Kristijonas Donelaitis (1965 m.).
 Figūrinės kompozicijos: „Poilsio minutė“ (1957 m.), „Motina su vaiku“ (1965 m.), „Eglė“ (1979 m.).

 Įvertinimas 
 1963 m. LTSR nusipelnęs meno veikėjas
 1973 m. LSSR liaudies dailininkas
 1973 m. LSSR valstybinė premija

 Šaltiniai 

 Literatūra 
 Bronius Vyšniauskas / Stasys Budrys. – Vilnius: Vaga, 1969. – 29 p.: iliustr.

Kategorija:LTSR valstybinės premijos laureatai
Kategorija:Lietuvos skulptoriai
Kategorija:Lietuvos dailininkai